22. ΝΟΜΟΘΕΤ. ΔΙΑΤΑΓΜΑ υπ’ αριθ. 2984 της 26 Αυγ./2 Σεπτ. 1954 (ΦΕΚ Α΄ 208) Περί κωδικοποιήσεως της νομοθεσίας του Πανεπιστημίου Θεσσαλονίκης. Άρθρον μόνον.-1.Επιτρέπεται η παρά του Πανεπιστήμιου Θεσσαλονίκης συγκέντρωσις και κωδικοποίησις, εν ιδίω τεύχει, του περί Οργανισμού του Πανεπιστημίου Θεσσαλονίκης Α.Ν. 1895/39 μετά του περί ιδρύσεως του Πανεπιστημίου τούτου Νομ. 3341, ως και μεταγενεστέρων αφορώντων το Πανεπιστήμιον Θεσσαλονίκης Νομών, Ν.Δ/των και άρθρων Συντακτικών Πράξεων, εφ’ όσον ταύτα ισχύουν σήμερον, απαλειφομένων των καταργηθεισών ή μεταβατικών διατάξεων, μεταβαλλομένης εν ανάγκη της διατυπώσεως, αλλ’ ουχί και του ουσιαστικού περιεχομένου αυτών, έτι δε και της αριθμήσεως των άρθρων και παραγράφων και προστιθεμένων νέων άρθρων δια τας διατάξεις, αίτινες δεν έχουσι λάβει αριθμόν, ώστε να αποτελεσθή έν ενιαίον σύνολον. Σελ. 76 2.Η κωδικοποίησις θα γίνη δια Β.Δ/τος. 3.Διατάξεις περιληφθησόμεναι εις την κωδικοποιημένην νομοθεσίαν θεσπισθείσαι, ουχί δια Νόμων, αλλά δια Δ/των κατόπιν νομοθετικής εξουσιοδοτήσεως, δύνανται να τροποποιώνται, καταργώνται ή αντικαθίστανται δια νεωτέρων Δ/των. 4.Η ισχύς της διατάξεως ταύτης δύναται να επεκταθή και εις το Πανεπιστήμιον Αθηνών και το Ε.Μ.Πολυτεχνείον δια Β.Δ/τος, εκδιδομένου μετά πρότασιν των οικείων Συγκλήτων. Η ισχύς των διατάξεων του ανωτέρω Ν.Δ/τος επεξετάθη και εις το Πανεπιστήμιον Αθηνών ως και εις το Ε.Μ.Πολυτεχνείον δια του Β.Δ. 29 Δεκ. 1954/28 Ιαν. 1955 (ΦΕΚ Α΄ 19) περί επεκτάσεως κλπ. 31.Α.ω.21-22 Διάφορες διατάξεις 23. ΝΟΜΟΣ υπ. αριθ. 3234 της 11/14 Μαίου 1955 (ΦΕΚ Α΄ 120) Περί παρατάσεως προθεσμίας εξετάσεων των εις τας διατάξεις του υπ’ αριθ. 132/1946 Ν.Δ/τος υπαγομένων φοιτητών και περί τροποποιήσεως και συμπληρώσεως Πανεπιστημιακών τινων κλπ. διατάξεων. Άρθρ.1-4.(Μεταβατικαί διατάξεις). Άρθρ.5.-1.Αι τμηματικαί εξετάσεις των από του Πανεπιστημιακού έτους 1955-1956 εγγραφησομένων φοιτητών εις τας Σχολάς του Πανεπιστημίου Αθηνών, την Ανωτ.Σχολήν Οικον. και Εμπορικών Επιστημών και την Πάντειον Ανωτάτην Σχολήν Πολιτικών Επιστημών διεξάγονται από 1-15 Ιουνίου και από 1-15 Οκτωβρίου εκάστου Πανεπιστημιακού έτους. Αι αυταί εξετάσεις δια τους από του ως άνω έτους εγγραφησομένους φοιτητάς εις τας Σχολάς του Πανεπιστημίου Θεσσαλονίκης διεξάγονται από 1-15 Ιουνίου και 15-30 Οκτωβρίου εκάστου πανεπιστημιακού έτους. 2.Ο προσελθών κατά την εξεταστικήν περίοδον του Ιουνίου και λαβών εις άπαντα τα μαθήματα τον βαθμόν τουλάχιστον «Καλώς 5», θεωρείται επιτυχών. Ο μη προσελθών κατά την εξεταστικήν ταύτην περίοδον ως και ο αποτυχών εις άπαντα ή είς τινα μόνον μαθήματα, επανεξετάζεται κατά την αμέσως επομένην εξεταστικήν περίοδον του Οκτωβρίου. 3.Ο κατά την εξεταστικήν περίοδο Οκτωβρίου προσελθών και λαβών εις άπαντα τα μαθήματα βαθμόν τουλάχιστον «Καλώς 5», θεωρείται επιτυχών. Ο λαβών εις τρία μαθήματα κάτω του 5 θεωρείται αποτυχών, και υποχρεούται να επαναλάβη τα μαθήματα του αυτού έτους. 4.Ο κατά την εξεταστικήν περίοδον Οκτωβρίου αποτυχών εις δύο μόνον μαθήματα, επανεξετάζεται εντός μηνός από της εκδόσεως των αποτελεσμάτων, ενώπιον επιτροπής οριζομένης υπό του Κοσμήτορος της οικείας σχολής. Επιτυχών κατά την εξέτασιν ταύτην θεωρείται ο λαβών τούλάχιστον «Καλώς 5» παρά πάντων ή δύο τουλάχιστον μελών της Επιτροπής εις έκαστον μάθημα, άλλως θεωρείται αποτυχών και υποχρεούται να επαναλάβη τα μαθήματα του αυτού έτους. 5.Κατά την εν παρ. 4 του παρόντος άρθρου εξεταστικήν περίοδον δύναται, μετ’ απόφασιν της οικείας Σχολής, να εξετασθή και φοιτητής μηδόλως προσελθών κατ’ αμφοτέρας τας προηγηθείσας περιόδους, Ιουνίου και Οκτωβρίου, ένεκεν ασθενείας, ενόρκως πιστοποιουμένης. Ούτος θεωρείται επιτυχών, εφ’ όσον έλαβεν εις άπαντα τα μαθήματα τον βαθμόν τουλάχιστον «Καλώς 5», άλλως θεωρείται αποτυχών και υποχρεούται να επαναλάβη τα μαθήματα του αυτού έτους. «6.Όταν τα κατά τας τμηματικάς εξετάσεις εξεταζόμενα μαθήματα είναι πλείονα των 5, οι αποτυγχάνοντες εις έν μόνον μάθημα δικαιούνται να εγγράφωνται εις το επόμενον έτος σπουδών, εξεταζόμενοι εις το μάθημα τούτο, κατά τας τμηματικάς εξετάσεις του έτους τούτου. Το αυτό ισχύει και δια την περίπτωσιν καθ’ ην τα κατά τας τμηματικάς εξετάσεις εξεταζόμενα μαθήματα είναι ολιγώτερα των 5 αλλ’ εφ’ όσον εις τα εις α επέτυχον μαθήματα έλαβον μέσον όρον βαθμολογίας τουλάχιστον Λίαν Καλώς .Οι αποτυγχάνοντες εκ νέου εις το εκ του προηγουμένου έτους οφειλόμενον μάθημα, θεωρούνται αποτυχόντες και επανεγγράφονται εις το αυτό έτος σπουδών. Φοιτηταί αποτυγχάνοντες κατά τας τμηματικάς εξετάσεις του προτελευταίου έτους σπουδών εις δύο μαθήματα του έτους τούτου δικαιούνται, ανεξαρτήτως του αριθμού των κατά το έτος τούτο εξεταζομένων μαθημάτων, να εγγράφωνται εις το τελευταίον έτος σπουδών, υποχρεούμενοι όπως εξετασθούν εις τα μαθήματα ταύτα ομού μετά των επί πτυχίω εξεταζομένων μαθημάτων». Η παρ. 6 προσετέθη δια του άρθρ. 17 παρ. 1 Ν.Δ. 3974/1959. Βλ. και άρθρ. 4 παρ. 1 Nόμ. 4137/1961. Δια της υπ’ αριθ. 6614 της 16 Φεβρ./12 Μαρτ. 1965 (ΦΕΚ Β΄ 176) αποφ. Υπ. Παιδείας ωρίσθη ότι η ως άνω προβλεπομένη μεταφορά μαθήματος εις το επόμενον έτος σπουδών ή δύο μαθημάτων εκ του προτελευταίου εις το τελευταίον έτος σπουδών ισχύει και δια τους φοιτητάς των Σχολών Θεολογικής Νομικής και Φιλοσοφικής του Πανεπιστημίου Αθηνών τους εγγραφέντας προ του Πανεπιστημιακού έτους 1954-1955. Άρθρ.6.-(Προσωρινής ισχύος). Άρθρ.7.-(Αντικαθίσταται το β΄ εδάφιον της παρ. 5 του αρθρ. 42 Ν.Δ. 696/1941). Άρθρ.8-12.(Διατάξεις προσωρινής ισχύος). Άρθρ.13.-(Αφορά την εγγραφήν εις το Οδοντιατρικόν Σχολείον. Βλ. σελ. 211). Άρθρ.14.-1.Καταργείται πάσα διάταξις αντικειμένη εις τας διατάξεις του παρόντος Νόμου ρυθμίζουσα θέματα διεπόμενα υπ’ αυτού. 2.Η ισχύς του παρόντος Νόμου άρχεται από της δημοσιεύσεως αυτού εις την Εφημερίδα της Κυβερνήσεως. Σελ. 77 Διάφορες διατάξεις 31.Α.ω.23

[Source: greek_legal_code_raptarchis | Tokens: 5141]